Document ID: 31994R2587

ΚΑΝΟΝΙΣΜΟΣ (ΕΚ) αριθ. 2587/94 ΤΗΣ ΕΠΙΤΡΟΠΗΣ της 25ης Οκτωβρίου 1994 για την τροποποίηση του κανονισμού (ΕΟΚ) αριθ. 441/88 που αφορά τις λεπτομέρειες εφαρμογής της υποχρεωτικής απόσταξης που προβλέπεται στο άρθρο 39 του κανονισμού (ΕΟΚ) αριθ. 822/87
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1891/94 (2), και ιδίως το άρθρο 39 παράγραφος 9,
Εκτιμώντας:
ότι, προκειμένου ο εφοδιασμός σε αμπελουργικά προϊόντα που προέρχονται από διάφορες αμπελουργικές ζώνες που προβλέπονται εντός κάθε περιοχής παραγωγής να μη συνιστά ένα μέσο παράκαμψης των υποχρεώσεων όσον αφορά την απόσταξη, είναι αναγκαίο να διευκρινιστούν περαιτέρω οι λεπτομέρειες υπολογισμού των όγκων παραγωγής που πρέπει να λαμβάνονται υπόψη με τον καθορισμό των υποχρεώσεων των παραγωγών- ότι πρέπει, ιδίως, να διευκρινιστεί ότι κατά τον υπολογισμό της απόδοσης ανά εκτάριο, σε ορισμένες ειδικές περιπτώσεις που προβλέπονται στο άρθρο 7 του κανονισμού (ΕΟΚ) αριθ. 441/88 της Επιτροπής της 17ης Φεβρουαρίου 1988 για τη θέσπιση των λεπτομερειών εφαρμογής της απόσταξης που προβλέπεται στο άρθρο 39 του κανονισμού (ΕΟΚ) αριθ. 822/87 του Συμβουλίου (3), όπως τροποποιήθηκε τελευταία από τον κανονισμό (ΕΚ) αριθ. 343/94 (4), τα προϊόντα που προηγούνται του οίνου λαμβάνονται υπόψη μόνον εφόσον οινοποιούνται-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 7 δεύτερο εδάφιο του κανονισμού (ΕΟΚ) αριθ. 441/88 προστίθεται η ακόλουθη φράση στο τέλος της πρώτης και δεύτερης περίπτωσης:
"Τα προϊόντα που προηγούνται του οίνου και που λαμβάνονται μετά την ημερομηνία που προβλέπεται για την υποβολή της δήλωσης παραγωγής λαμβάνονται υπόψη μόνον εφόσον έχουν μεταποιηθεί σε οίνο."
Άρθρο 2
O παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Οκτωβρίου 1994.

Labels: 17
6